Viborger Samler, 1773-08-16
Herved averteres 3de gange i den Viborger Samler: at Tirsdagen den 21 Septbr. førstkommende, lader Eieren Geheim.Raad Mogens Rosenkrantz, Spøttrup Hovedgaard med derunder beliggende Hesthauge, samt alt tilliggende, beliggende i Salling, Schivehuus Amt, Viborg Stift, stille til offentlig Auction i Schive i Mad. Lylows Gaar Kl. 10 sl. Formiddag; Gaardens Hovedgaards Taxt er 48 Tdr. 1 Skp. 3 Fdkr. Bøndergodset er 247 Tdr. 2 Fdkr. 1 og trediedeel Alb., Rødding Kirke=Tiende 27 Tdr. 4 Skpr., dito Konge=Tiende 27 Tdr. 4 Skpr.; Ramsing Konge=Tiende 18 Tdr.; Gaarden ligger i den bedste Egn af Landet med al sit Gods samlet paa en halv Miil, i det høieste omkring Gaarden, hvoraf Rødding Sogn, bestaaende af 173 Tdr. 3 Skpr. 2 Alb., er Enemerke; til Gaardene ere temmelig store og i alle 3 Slags Korn meget frugtbare og beqvemme Marker, samt saadan Forraad af Jord, at Tiid efter anden flere Marker kan indtages og føres i Brug; til Gaarden er saa megen Forraad af Græsning og Uddrift, at fast alle de Kreaturer af Stude, Heste, Kiøer og Faaer, som paa begge Gaardene om Vinteren kan fores, om Sommeren kan græsses; Overflødighed af meget god Jldebrand faaes af de i Gaardens Enemærker beliggende Moeser; Herlighed haves og af Fiskerie, ei aleeneste i en Opgang af Liim=Fiorden, men og i 2de meget Fiskerige Endeels Søer, samt mange Fiske=Damme; Bøndergodset et i god Stand, og betaler hvad det bør, samt ved Vacance svares Jndfæstning; Gaardenes, saa og Kirkens Bygninger ere i fuldkommen complet Stand, aldeles uden nogen Brøstfældighed; Borgergaarden paa Spøttrup er en af de solideste grundmurede Bygninger i Landet; Ladegaarden af nye opbygt af godt Fyhnsk Eege=Tømmer; alle Husene paa Hestehaugen, hvor Forpagteren boer, ere for faa Aar siden opbygt af nye. J Forpagtning, som lyder paa 6 Aar, men kan om 2 Aar opsiges, svares 1700 Rdlr., foruden de Forbeholdenheder, som Eieren har reserveret sig, der alle Tider, uden at beregne noget for Boepæl, Jldebrand, Jagt, Fiskerie og slige Herligheder, kan regnes for 2 a 300 Rdlr. Jordebogens Jndkomster ere i Penge 282 Rdlr. 3 Mk. 10 Sk., Rug 53 Tdr. 6 Skpr. 2 Fdkr., Byg 50 Tdr. 3 Skpr., Havre 41 Tdr., Lam 41 og et halv Stk., Giæs 40 Stkr., Høns 85 Stkr., Smør 22 Lpd. 11 Pd., som alt rigtig indkommer; Gaard og Gods ligger beleilig for Producternes Afsættelse, da her ved en Mølle under Hovedgaardens Taxt, en Fierdings Vei fra Gaarden og ved Liim=Fiorden beliggende, er en Lade=Plads, hvor alt det Korn, som fra Gaardene sælges, indskibes, og igjen kan tilføres, hvad Vahre paa Landet behøves; ved Spøttrup er en god Frugt= og Kiøkken Have og ved Hestehauge Kiøkken=Have. Conditionerne, saa vel som nærmere Efterretning om Gaard og Gods kan Liebhaberne faae i Schive hos Hr. General=Auditeur Rothe, i Viborg hos Hr. Hospitals=Forstander Borreschmith, i Aalborg hos Sr. Simon Brødzlev, i Odense hos Hr. Birke=Dommer Busch, og i Kiøbenhavn hos Sr. Mogens Frydensberg, og paa det Liebhaberne ydermeere og Beskrivelsens Rigtighed kan være forvissede, kan Gaarden og Godset tages under Øiesyn, samt Jordebogen faaes til Eftersyn; Skulle og forinden sig nogen Liebhabere indfinde, kan og Gaarden uden Auction faaes til Kiøbs.